OpenLLM-France/wikimedia huggingface dataset:
# Potami

Potami (Potamius) fou bisbe de Lisboa, a la meitat del segle iv. Era nadiu d'Hispània, però no se sap de quina part.
Encara que inicialment fou catòlic després fou un campió de les doctrines arrianes i se'l suposa l'autor d'un document anomenat el Segon Credo de Sírmium. Altres obres que li són atribuïdes són:
* 1. Epistola ad Athanasium Episcopum Alexandrinum de Consubstantialitate Filii Dei, també Epistola Potamii ad Athanasium ab Arianis (impetitum ?) postquam in Concilio Ariminensi subscripserunt (datada el 355)
* 2. Sermo de Lazaro
* 3. Sermo de Martyrio Esaiae Prophetae
# Escopasis

Escopasis (en llatí: Scopasis, en grec antic: Σκώπασις, Σκόπασις) va ser un rei dels escites, que dirigia part de les forces escites quan el rei de Pèrsia Darios I el Gran va envair el país en la seva expedició a l'Escítia europea.
Escopasis va arribar al Danubi abans que Darios i les seves forces. Volia impedir la seva retirada destruint el pont de barques construït en aquest riu, però el pont era ben defensat pels grecs jonis al servei dels perses.
Idantirs, un altre rei escita, al veure el moviment d'Escopasis avança cap al riu per evitar la retirada de Darios, però el rei persa, en una hàbil estratagema, deixa enrere una part dels ramats i els ferits més greus. Els escites es van entretindre recollint el botí i Darios va poder passar el pont sense dificultat.

## Referències

* ↑ Heròdot. Històries, VI, 128
* ↑ Heròdot. Històries, IV, 136
# Yengnan

Yengnan o Yengan (en birmà Ywangan) és un estat dels estats Shan, a la regió del Myelat, dins l'estat Shan de Myanmar. La capital és Yengnan al nord-oest de Taunggyi i a l'oest de Lawksawk. La regió és la més subdesenvolupada dels estats shan. Té una superfície d'uns 645 km² incloent l'estat subsidari de Kyawkku Hsiwan (Kyakku o Kyawkku) que té 151 km². Hi viuen principalment shan, bamar, pa-O, danu i palaung. Era un principat independent tributari del rei de Birmània amb el títol de ngwegunhmu pel cap. El 1886 el cap local va prendre part en la confederació contra els britànics però després de la victòria britànica va fer ràpida submissió i li fou reconeguda la possessió del territori (1887). El darrer senyor que va governar va abdicar el 1959 i després fou una de la Repúbliques de la unió d'Estats Shan que constituïren l'Estat Shan, amb vocació d'independència, però part de Myanmar.

## Referències

* ↑ «WHKMLA : History of the Shan States». [Consulta: 12 agost 2018].
# Porsche Tennis Grand Prix 2013

El Grand Prix de Stuttgart 2013, oficialment conegut com a Porsche Tennis Grand Prix 2013, és un esdeveniment de tennis femení sobre terra batuda que pertany als Premier tournaments de la WTA. La 36a edició del torneig i es va celebrar entre el 20 i el 28 d'abril de 2013 al Porsche Arena de Stuttgart, Alemanya.
La tennista russa Maria Xaràpova va guanyar el segon títol de l'any i va defensar l'aconseguit en l'edició anterior.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | M. Xaràpova | 6 | 6$^3$ | 6 |
| | L. Šafářová | 4 | 7 | 3 | 1 | M. Xaràpova | 7 | 4 | 6 |
| | A. Ivanović | 6 | 6 | | | A. Ivanović | 5 | 6 | 4 |
| 8 | N. Petrova | 4 | 3 | | | | | | | 1 | M. Xaràpova | 6 | 2 | 7 |
| 3 | A. Kerber | 6 | 6 | | | | | | | 3 | A. Kerber | 3 | 6 | 5 |
| | A. Pavliutxénkova | 0 | 4 | | 3 | A. Kerber | 6 | 7 | | | | | | |
| | I. Xvédova | 7 | 6 | | | I. Xvédova | 3 | 6² | | | | | | |
| | C.º Suárez Navarro | 5 | 4 | | | | | | | | | | | | 1 | M. Xaràpova | 6 | 6 |
| | J. Janković | 6$^3$ | 5 | | | | | | | | | | | | 2 | N. Li | 4 | 3 |
| | S. Lisicki | 7 | 7 | | | S. Lisicki | 4 | 2 | | | | | | |
| Q | B. Mattek-Sands | 6 | 4 | 6 | Q | B. Mattek-Sands | 6 | 6 | | | | | | |
| 4 | S. Errani | 0 | 6 | 1 | | | | | | Q | B. Mattek-Sands | 4 | 3 | |
| 5 | P. Kvitová | 2 | 7 | 6 | | | | | | 2 | N. Li | 6 | 6 | |
| | J. Görges | 6 | 6$^4$ | 2 | 5 | P. Kvitová | 3 | 5 | | | | | | |
| Q | M. Lučić-Baroni | 1 | 2 | | 2 | N. Li | 6 | 7 | |
| 2 | N. Li | 6 | 6 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| WC | Mona Barthel Sabine Lisicki | 6 | 2 | [10] |
| WC | Jelena Janković Mirjana Lučić-Baroni | 1 | 6 | [4] | WC | Mona Barthel Sabine Lisicki | 6 | 6 |
| 4 | Raquel Kops-Jones Abigail Spears | 6 | 4 | [9] | | Darija Jurak Katalin Marosi | 3 | 4 |
| | Darija Jurak Katalin Marosi | 3 | 6 | [11] | | | | | WC | Mona Barthel Sabine Lisicki | 6 | 7 |
| | Anna-Lena Grönefeld Květa Peschke | 6$^8$ | 2 | | | | | | | Bethanie Mattek-Sands Sania Mirza | 4 | 5 |
| WC | Angelique Kerber Andrea Petkovic | 7 | 6 | | WC | Angelique Kerber Andrea Petkovic | 4 | 5 |
| | Liezel Huber Janette Husárová | 5 | 4 | | | Bethanie Mattek-Sands Sania Mirza | 6 | 7 |
| | Bethanie Mattek-Sands Sania Mirza | 7 | 6 | | | | | |

## Enllaços externs

* Web oficial (anglès) (alemany)
* Quadre individual femení PDF
* Quadre dobles femenins PDF
Stuttgart :
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
Sony Ericsson WTA Tour 2013
< 2012
2014 > :
WTA Championships, Istanbul  · WTA Tournament of Champions, Sofia :
# OBN

OBN (abreviatura d'Open Broadcast Network) és un canal de televisió de Bòsnia i Hercegovina. Es va posar en marxa l'any 1996 després del final de la Guerra Civil per iniciativa de l'OHR (Oficina de l'Alt Representant) per oferir una alternativa als canals nacionalistes existents.

## Enllaços externs

* OBN
# Potamopyrgus antipodarum

El caragol hidròbid és una espècie de gastròpode d'aigua dolça de la família Hydrobiidae, tot i que pot viure en aigües amb una alta salinitat, i també a qualsevol temperatura.
És una espècie invasora present a les illes Balears, Catalunya i el País Valencià. Tot i que encara no està molt estès i no presenta greus problemes de competència amb espècies, la seva gran possibilitat de supervivència en diferents hàbitats aquàtics fa que pugui alterar molt els ecosistemes fluvials.

## Referències

* ↑ «Potamopyrgus antipodarum». CATÁLOGO ESPAÑOL DE ESPECIES EXÓTICAS INVASORAS, pàg. POTANT/EEI/NA009 [Consulta: 7 juny 2022].

## Enllaços externs

* CISR - New Zealand Mud Snail Centre d'Investigació per espècies invasores
* Palos Valls, Josep. «Espècies invasores:Caragol del fang». josepalosvalls.wordpress.com. [Consulta: 15 maig 2011].
# Ull nu

"A ull nu" és un modisme que fa referència a la percepció visual no ajudada per equipament, com pot ser un telescopi o uns prismàtics. (Òbviament, no es fa referència a les ajudes de petita escala con les ulleres.) Aquesta locució s'usa en astronomia quan es fa referència a fenòmens que poden ser vists pel públic en general, com poden ser les conjuncions astronòmiques i el pas de cometes o meteors. El saber popular del cel i nombrosos tests mostren una impressionant abundància de fenòmens que poden ser vists per l'ull sense cap tipus d'ajuda.
# Yenifer Yuliet Giménez Gamboa

Yenifer Yuliet Giménez Gamboa (Barquimismeto, 3 de maig del 1996) és una futbolista veneçolana que juga com a defensa per al Vila-real CF.
Giménez va representar Veneçuela al Campionat Sud-americà femení sub-20 de 2015 i a la Copa del Món femenina sub-20 de la FIFA 2016. A nivell sènior, va jugar dos edicions de la Copa Amèrica Femenina (2014 i 2018) i dos edicions dels Jocs Centreamericans i del Carib (2014 i 2018).

## Referències

* ↑ «La defensora criolla Yenifer Giménez se incorpora al Villarreal». Noticia al Día. [Consulta: 2 abril 2022].
* ↑ «Yenifer Giménez vestirá camiseta del Villarreal |» (en castellà). Correo del Orinoco, 07-07-2020. [Consulta: 2 abril 2022].
* ↑ Yenifer Yuliet Giménez Gamboa Fitxa i estadístiques a la FIFA
* ↑ Yenifer Giménez at Soccerway.
# Oktiabrski (Kalínino)

Oktiabrski - Октябрьский (rus) - és un khútor del krai de Krasnodar, a Rússia. Es troba a les terres baixes de Kuban-Azov, al nord del riu Kuban, a 19 km al nord-est del centre de Krasnodar, la capital. Pertany al municipi de Kalínino.
# Marc Lawrence

Marc Lawrence (Brooklyn, Nova York) és un director, guionista, productor i actor estatunidenc candidat al Premie Emmy. Escriptor de nombrosos episodis de la sèrie Family Ties, emesa entre 1982 i 1989 i protagonitzada per Michael J. Fox. També ha dirigit alguns capítols de la sèrie Sweet Valley High.
Ha escrit els guions de nombroses comèdies de Hollywood, entre les quals cal destacar The Out-of-Towners (1999), protagonitzada per Steve Martin i Goldie Hawn; i Miss Congeniality (2000) i Miss Congeniality 2: Armed and Fabulous (2005), ambdues protagonitzades per Sandra Bullock. En aquestes dues últimes pel·lícules també va exercir de productor executiu i productor, respectivament.
El seu debut en la direcció es va produir amb la comèdia romàntica Two Weeks Notice (2002) protagonitzada per Sandra Bullock i Hugh Grant, escrita també per ell mateix. Va ser un èxit de taquilla recaptant 199 milions de dòlars a nivell mundial. Més tard treballaria novament amb Hugh Grant en dues noves comèdies romàntiques escrites i dirigides per ell, Music and Lyrics (2007) i Did You Hear About the Morgans? (2009).

## Filmografia com a director

| Any | Pel·lícula |
| 1995 | Sweet Valley High (TV) |
| 2002 | Two Weeks Notice |
| 2007 | Music and Lyrics |
| 2009 | Did You Hear About the Morgans? |
| 2014 | Canvi de guió |
| 2019 | Noelle |

## Filmografia com a guionista

| Any | Pel·lícula |
| 1984 | Family Ties (TV) |
| 1999 | The Out-of-Towners |
| 1999 | Forces of Nature |
| 2000 | Miss Congeniality |
| 2002 | Two Weeks Notice |
| 2005 | Miss Congeniality 2: Armed and Fabulous |
| 2007 | Music and Lyrics |
| 2009 | Did You Hear About the Morgans? |
| 2014 | Canvi de guió |
| 2019 | Noelle |

## Referències

* ↑ «Awards for Marc Lawrence» (en anglés). IMDb. [Consulta: 1r octubre 2011].
* 1 2 3 4 «Marc Lawrence's Filmography as a Writer» (en anglés). IMDb. [Consulta: 1r octubre 2011].
* 1 2 3 «Marc Lawrence's Filmography as a Director» (en anglés). IMDb. [Consulta: 1r octubre 2011].
* ↑ «Marc Lawrence's Filmography as a Producer» (en anglés). IMDb. [Consulta: 1r octubre 2011].
* ↑ «Two Weeks Notice en Box Office Mojo» (en anglés). Box Office Mojo. [Consulta: 1r octubre 2011].
# Potamomusa

Potamomusa és un gènere d'arnes de la família Crambidae.

## Taxonomia

* Potamomusa aquilonia Yoshiyasu, 1985
* Potamomusa midas (Butler, 1881)

## Referències

* ↑ «GlobIZ search». [Consulta: 15 gener 2019].

## Bibliografia

* Speidel, W. & W. Mey, 1999: Catalogue of the Oriental Acentropinae (Lepidoptera: Crambidae) Arxivat 2019-07-20 a Wayback Machine.. Tijdschrift voor Entomologie 142 (1): 125-142.
* Yoshiyasu, Y. 1985: A systematic study of the Nymphulinae and the Musotiminae of Japan (Lepidoptera: Pyralidae). Scientific Reports of the Kyoto Prefectural University Agriculture, Kyoto 37: 1–162.
# Casa Josep Aguadé

La Casa Josep Aguadé és una obra de Sant Feliu de Llobregat (Baix Llobregat) protegida com a Bé Cultural d'Interès Local.

## Descripció

Es tracta d'un edifici aïllat de planta baixa i pis amb coberta plana i façanes ordenades. La façana principal amb composició simètrica dividida està en dues faixes. Al coronament destaquen els òculs de ventilació del terrat i la barana, de perfil sinuós, ambdós perfilats pels esgrafiats que encerclen els forats i ressegueixen la barana.

## Referències

* ↑ «Casa Josep Aguadé». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 gener 2019].
* ↑ «Casa Josep Aguadé - Barcelona Modernista». [Consulta: 4 febrer 2019].
* ↑ «Casa Josep Aguadé». [Consulta: 4 febrer 2019].
# Yahya ibn Abd-al-Aziz

Yahya ibn Abd-al-Aziz (àrab: يحي بن عبد العزيز, Yaḥyà b. ʿAbd al-ʿAzīz) (? - Salé, 1161/1162) fou emir de la dinastia hammadita d'una data entre 1121 i 1125 al 1152. Va succeir el seu pare Abd-al-Aziz ibn al-Mansur.
Quan encara era príncep hereu el seu pare li va encarregar la defensa de la Kala dels Banu Hammad que era atacada pels hilàlides. En pujar al tron va deposar l'emir khurasànida de Tunis Ahmad ibn Abd al-Aziz a qui va deportar a Bugia (on va morir) i va donar el govern de Tunis a un dels seus oncles (1128) restant Tunis en poder dels hammadites fins al 1048/1049.
En una data desconeguda del seu regnat, aprofitant una revolta a Tozeur d'un notable contra els Banu l-Rand de Gafsa, es va apoderar de Tozeur i va fer presoner al cap rebel que fou enviat a Alger (on va romandre presoner fins a la seva mort).
El 1135 va fer una expedició contra Mahdia, per mar i terra. Se suposa que havia estat cridat per una de les faccions de la ciutat, probablement pels descontents contra l'emir zírida al-Hasan ben Ali (1121-1148) que havia hagut de fer grans concessions a Roger II de Sicília. L'expedició fou rebutjada mercès a l'ajut naval sicilià a l'emir zírida.
El 1141 o 1142 va contactar amb el califa fatimita Al-Hàfidh (1130–1149) i el va reconèixer, però tot seguit va reconèixer novament al califa abbàssida i va emetre moneda a Bugia amb el nom del califa al-Muktafi.
El 1143 els normands sicilians van atacar Djidjelli, i el 1144/1145 van atacar Brechk (entre Cherchell i Ténès). El 1148 el zírida Al-Hasan ben_Ali fou enderrocat pels sicilians dirigits per l'almirall Jordi d'Antioquia; l'emir va fugir i es va refugiar amb Yahya ibn al-Aziz, que el va posar sota custòdia a Alger per por que no contactés amb el califa almohade Abd al-Mumin, que governava Marràqueix. Yahya va fer portar a Bugia tots els tresors que encara eren a la Kala dels Banu Hammad.
El 1152 els almohades ven fer la seva conquesta fulminant del Magreb central i van ocupar Tlemcen, Miliana, Alger (on el zírida al-Hasan i el xeic dels athbadj van fer submissió a Abd al-Mumin) i finalment Bugia (agost de 1152). Yahya havia fugit a Bona i després va passar a Constantina. Abd Allah, fill d'Abd al-Mumin va ocupar la Kala i després les seves forces van marxar cap a Constantina; una batalla prop de la ciutat, va acabar amb avantatge pels almohades, i Yahya es va rendir i fou portat a Bugia on el califa Abd al-Mumin el va rebre i li va donar un bon tracte, enviant-lo amb la seva família a Marràqueix on va viure d'una bona pensió de l'estat almohade.
Yahya, que era un caçador apassionat, va viure uns anys dedicat a aquesta activitat. El 1153 es va traslladar a Sale amb el califa almohade.
# Tractat de Teusina

El Tractat de Teusina o Tyavzin o Tyavzino (Finès: Täyssinän rauha), també conegut com la Pau Eterna amb Suècia a Rússia, fou conclòs pels diplomàtics russos, a les ordres del boiar Afanasiy Pushkin, i l'ambaixador suec al poble de Tyavzino (Finès:Täyssinä, Suec: Teusina) a Íngria el 18 de maig de 1595. El tractat posà final a la Guerra russosueca (1590–1595)
El tractat revisà les clàusules del Tractat de Plussa de 1583, retornant a Rússia tot el territori que cedí excepte Narva. Rússia rebé gran part d'Íngria, amb les ciutats de Ivangorod, Jama, Koporye i la Fortalesa de Korela. A efectes pràctics, el tractat restablia les fronteres anteriors a la Guerra de Livònia. La frontera fou traçada a través del riu Systerbäck, els llacs Saimaa, Inari, l'assentament de Neiden fins al Mar de Barentsz. Rússia va haver de renunciar a les seves reclamacions sobre Estònia incloent Narva, i la sobirania sueca sobre Estònia, que exercien de fet però no de dret des de 1561, fou confirmada.
Suècia recuperà el control sobre Íngria en el Tractat de Stolbovo el 1617, després de la Guerra d'Íngria.

## Fonts

* Perrie, Maureen. Pretenders and Popular Monarchism in Early Modern Russia. The False Tsars of the Time and Troubles. Cambridge University Press, 2002, p. 24. ISBN 0-521-89101-9.

## Enllaços externs

* Text en suec amb traducció al finès
* Escaneig del tractat (IEG Mainz) Arxivat 2011-09-30 a Wayback Machine.
# Xíling somali

El xíling somali (somali: shilin soomaali o, simplement, shilin) és la unitat monetària de Somàlia. El codi ISO 4217 és SOS i s'acostuma a abreujar SoSh. Tradicionalment s'ha subdividit en 100 cèntims (sent), però ja fa temps que no s'utilitza la moneda fraccionària.
En obtenir la independència, Somàlia va adoptar el xíling somali 1962 en substitució del xíling de l'Àfrica Oriental en termes paritaris (1=1), moneda que s'havia introduït el 1921 a la Somàlia Britànica. A la part que controlava Itàlia (Somàlia Italiana), va substituir el somalo, introduït el 1950, que tenia el mateix valor que l'antic xíling de l'Àfrica Oriental. A la regió de Somalilàndia, autodeclarada independent el 1991, a partir del 1994 s'hi utilitza una moneda pròpia, el xíling de Somalilàndia.
Emès pel Banc Central de Somàlia (somali: Bankiga Dhexe ee Soomaaliya), en circulen bitllets de 500 i 1.000 xílings (els de 5, 10, 20, 50 i 100 han deixat de fer-ho pel seu escàs valor). Actualment no en circulen monedes. A causa de la situació d'incertesa a Somàlia, amb territoris controlats per diversos poders, a part del xíling somali també hi circulen altres monedes de la regió com el xíling kenyà, així com el dòlar dels Estats Units o l'euro.

## Taxes de canvi

* 1 EUR = 1.720,42 SOS (20 de juny del 2006)
* 1 USD = 1.369,55 SOS (20 de juny del 2006)

## Vegeu també

* Xíling
# Oktiabrski (Khabàrovsk)

* Per a altres significats, vegeu «Oktiabrski».
Oktiabrski (en rus: Октябрьский) és un poble (un possiólok) del krai de Khabàrovsk, a Rússia, que el 2019 tenia 5.650 habitants. Pertany al districte rural de Vàninski.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Maleïda

* Aquest article tracta sobre una planta. Vegeu-ne altres significats a «pic d'Aneto».
La maleïda, cabrera, lli armat, lli blanc o lli de cabrera (Linum suffruticosum) és una planta herbàcia de la família de les linàcies. N'hi ha a tot el sud-oest d'Europa.

## Llegenda

Diu la llegenda que el nom que duu aquesta planteta prové de la maledicció de la Mare de Déu quan la seva flor volgué ser tan blanca com ella i va ser condemnada a no fer cap olor.

## Referències

* ↑ «Diccionari normatiu valencià». [Consulta: 7 febrer 2024].
* ↑ «maleïda - Cercaterm | TERMCAT». [Consulta: 7 febrer 2024].
* ↑ Àngel M. Hernández i Cardona, Les plantes i el paisatge vegetal d'Olesa de Montserrat. Publicacions de l'Abadia de Montserrat.
Viccionari
# Portada/article abril 29
## Associació Lliure de Sindicats d'Alemanya

L'Associació Lliure de Sindicats d'Alemanya (en alemany: Freie Vereinigung Deutscher Gewerkschaften; abreujat FVdG; el seu nom també es podria traduir com a Lliure Associació de Sindicats d'Alemanya o Aliança Lliure Alemanya de Sindicats) fou una federació sindical al Segon Imperi Alemany i a començaments de la República de Weimar. Va ser fundada el 1897 a Halle amb el nom de Vertrauensmänner-Zentralisation Deutschlands (Centralització de Representants d'Alemanya) com l'organització coordinadora nacional del moviment localista d'aquell moment del moviment obrer alemany, i va existir fins a l'any 1919, en què es va unir amb altres sindicats alemanys per a formar el Sindicat Lliure de Treballadors d'Alemanya, il·legalitzat i dissolt en 1933 per Adolf Hitler.
# Carrer d'en Comas (Alella)

El Carrer d'en Comas és una via pública d'Alella (Maresme) protegida com a Bé Cultural d'Interès Local.

## Descripció

El carrer Comas està situat entre el nucli antic i la riera Coma Fosca, i té continuïtat cap el camí de Tiana. Té una amplada variable entre els 2,30 m als 5,30 m, degut al traçat irregular de la façana inferior. En aquesta hi trobem la nau de la Companyia de Vins, darrere de la masia de Can Bragulat, i un pati. És la façana superior la que dona realment caràcter i unitat al conjunt. Aquesta està formada per cases de cos de crugies entre els 4,50 m i els 9 m, amb dues masies de major façana situades als extrems del carrer. Predomina l'alçada de planta baixa i pis, amb alguna excepció de tres alçades. Les característiques comunes de les façanes són: planor, eixos verticals de composició, obertures petites de proporcions verticals, balcons de ferro a la planta pis i acabades amb arrebossats pintats. El paviment del carrer és de llambordins, amb recollida d'aigües continua al costat sud del tram oest -de menor amplada- i en posició central al tram est -de major amplada- tot separant la zona de circulació de la zona d'aparcament, que es combina amb arbrat i algun element de mobiliari urbà. La il·luminació es realitza mitjançant lluminàries clàssiques a un sol costat, adossades a les façanes del costat nord del carrer. Primer creixement del nucli urbà el segle xix, entre la Riera Coma Fosca i la plaça de l'església, a l'oest del nucli antic d'Alella.

## Història

És conegut també com el "carrer de la Caniceria". Fruit de l'eixamplament de la Sagrera cap al sector de la riera Coma Fosca. La part dreta d'aquest carrer, fins arriba a la riera esmentada, formava part de la gleva o hort de la casa feudl d'Alella, coneguda ara com les Quatre Torres. Sembla que fou cap al segle xvii quan es parcel·là el carrer, de forma gairebé simultània a les rieres.

## Referències

* 1 2 «Carrer d'en Comas». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2019].
# Xíling ugandès

El xíling ugandès (en suahili shilingi ya Uganda o, simplement, shilingi; en anglès Ugandan shilling o, simplement, shilling) és la unitat monetària d'Uganda. El codi ISO 4217 és UGX i s'acostuma a abreujar Ush. Tradicionalment s'ha subdividit en 100 cèntims (senti / cents), tot i que actualment, a causa del baix valor de la moneda, la fracció ja no s'utilitza.
Es va adoptar el 1966 en substitució del xíling de l'Àfrica Oriental en termes paritaris (1=1), moneda que s'havia introduït el 1921. Amb motiu d'una gran inflació, el xíling ugandès (UGS) fou substituït el 1987 per un nou xíling (UGX), a raó de cent d'antics per cada un dels nous.
Emès pel Banc d'Uganda (Bank of Uganda), en circulen monedes de 10, 50, 100, 200 i 500 xílings, i bitllets de 1.000, 5.000, 10.000, 20.000 i 50.000 xílings.

## Taxes de canvi

* 1 EUR = 2.338,01 UGX (20 de juny del 2006)
* 1 USD = 1.860,00 UGX (20 de juny del 2006)

## Vegeu també

* Xíling

## Enllaços externs

* (anglès) Banc d'Uganda
# Ockelbo

Ockelbo (Comtat de Gävleborg, província de Gästrikland, regió de Norrland, al centre-est de Suècia). 60° 53′ N 16º43'0.
És conegut com el poble on es fabrica material per la neu. Ockelbo s'uní a Skog en 1971.
En el 2005 tenia 2.709 habitants. Té 416 hectàrees.
Ockelbo celebra una fira dues vegades a l'any. Aquest poble és conegut també pel seu equip de bàsquet de primera divisió nacional. També està l'equip de bàsquet de divisió inferior, el Ockelbo BBK.
A part de la seva fama esportiva, Ockelbo gaudeix de tenir un dels millors jardins del país, el Wij Gardens, creat pel conegut jardiner suec, Lars Krantz, que ha fet d'aquests jardins un dels punts turístics més importants per als suecs.
Són visitants assidus a aquest poble Daniel Westling i la princesa Victòria de Suècia.

## Personatges il·lustres

* Svante Stockselius, (1955) Cantat d'Eurovisió.
* Daniel Westling (1973) Empresari i Futur Príncep Consort de Suècia, va créixer en aquesta població.
# Maleter

El maleter d'un automòbil és el compartiment destinat a guardar les maletes o l'equipatge.
El compartiment pot ser tant en la part posterior com a la davantera del vehicle, normalment al costat oposat al del motor. La gran major part dels vehicles el tenen en la part posterior. Quan la tapa del bagul inclou la finestra del darrere, se sol dir que té un "porta del darrere" en lloc d'una "tapa posterior".

## Vegeu també

* Capó (mecànica)

## Referències

* ↑ Ediciones Ceac. Manual CEAC del automóvil. Ediciones CEAC, febrer 2007, p. 15–. ISBN 9788432910647 [Consulta: 12 abril 2011].